b'\n_START_ARTICLE_\nRiccardo Patrese\n_START_SECTION_\nF1-ura\n_START_PARAGRAPH_\nPatrese esiintyi ensimm\xc3\xa4isen kerran Formula 1:n ratissa vuonna 1977, jolloin h\xc3\xa4n ajoi Shadow-tiimin autoa Monacon Grand Prix\xe2\x80\x99ss\xc3\xa4. Vuonna 1978 Patrese oli mukana Italian Grand Prix\xe2\x80\x99ss\xc3\xa4 sattuneessa onnettomuudessa, jossa sai surmansa ruotsalainen F1-kuljettaja Ronnie Peterson. Vaikkakin Patresea ei virallisesti syytetty onnettomuudesta, monet kuljettajat pitiv\xc3\xa4t h\xc3\xa4nt\xc3\xa4 vastuussa Petersonin kuolemasta. Videotaltioinnit ovat sittemmin osoittaneet ettei Patrese ollut onnettomuuteen syyllinen._NEWLINE_H\xc3\xa4n ajoi viimeisen vuotensa Benettonilla, tallikaverinaan tuleva maailmanmestari Michael Schumacher. _NEWLINE_Riccardo Patrese starttasi pitk\xc3\xa4ll\xc3\xa4 urallaan 256 GP-kilpailuun, joissa h\xc3\xa4n ajoi 6 voittoa, 8 paalupaikkaa ja 13 kilpailun nopeinta kierrosta. Patresella on toiseksi eniten keskeytyksi\xc3\xa4 147 kappaletta.'